**Το φλας-μπολ (Flash-Ball®)** πρόκειται για ένα είδος Μη-Θανατηφόρου Όπλου (ΜΘΟ) εκτοξευτής βλημάτων χειρός που αναπτύχθηκε από τον γαλλικό κατασκευαστή κυνηγετικών πυροβόλων όπλων Verney-Carron. Προορίζεται για χρήση από ειδικές ομάδες της αστυνομίας με στόχο την καταστολή ταραχών και διαδηλώσεων. Χρησιμοποιέιται ως εναλλακτική λύση έναντι των θανατηφόρων πυροβόλων όπλων, των σφαιρών φασολιών και των πλαστικών σφαιρών.

Χαρακτηριστικά
--------------

Το όπλο υπάρχει σε δύο εκδόσεις διαμετρήματος 44/83. Η έκδοση super-pro διαθέτει κάθετα τοποθετημένες κάννες και είναι κατασκευασμένη από μεταλλικά κράματα, ενώ η έκδοση compact είναι κατασκευασμένη από ελαφρύτερα σύνθετα υλικά με τις δίδυμες κάννες δίπλα-δίπλα. Και οι δύο εκδόσεις του όπλου μπορούν να χρησιμοποιηθούν για την εκτόξευση ποικίλων πυρομαχικών, αν και η μαλακή σφαίρα από καουτσούκ των 44 mm είναι η πιο συνηθισμένη.

Σύμφωνα με τη σχετική δημοσιοποίηση του ίδιου του κατασκευαστή, η τυπική σφαίρα του φλας-μπολ έχει την ανασταλτική ισχύ ενός πιστολιού διαμετρήματος .38 (9 mm), αλλά σημαντικά λιγότερη κινητική ενέργεια ανά τετραγωνικό εκατοστό, γεγονός που καθιστά απίθανη τη διάτρηση του σώματος ενός κανονικά ντυμένου ατόμου ακόμη και σε αποστάσεις έως και 5 μέτρα.

Παρόλα αυτά, διάφορες ομάδες ανθρωπίνων δικαιωμάτων έχουν εκφράσει φόβους ότι η ευρεία ανάπτυξη τέτοιων όπλων θα μπορούσε να οδηγήσει την αστυνομία να μην εφαρμόζει τόσο συχνά τακτικές αποκλιμάκωσης όταν αντιμετωπίζει δυνητικά επικίνδυνες καταστάσεις.

Προβλήματα ασφαλείας
--------------------

Αστυνομικοί της ομάδας CRS (Compagnies Républicaines de Sécurité) με εκοτξευτές φλας-μπολ, Γαλλία 2008.
Πολυάριθμες απώλειες οφθαλμών, κώμα και εγκεφαλικά τραύματα  καθώς και μείζονα σπασίματα οστώνκαι ένας θάνατος λόγω καρδιακής ανακοπής έχουν αποδοθεί στη χρήση φλας-μπολ από την αστυνομία.

  

Μια μελέτη του 2006 ανέφερε ότι, παρά το γεγονός ότι έχουν σχεδιαστεί για να αποφεύγεται η διείσδυση στο δέρμα, τα όπλα φλας-μπολ "μπορεί να προκαλέσουν ένα σοβαρό τραυματισμό με συνακόλουθους σοβαρούς τραυματισμούς στα εσωτερικά όργανα". Οι ερευνητές παρατήρησαν δύο ασθενείς που χτυπήθηκαν από τα βλήματα: και οι δύο χρειάστηκαν ιατρική περίθαλψη, ενώ ο ένας νοσηλεύτηκε στο νοσοκομείο για θλάσεις στην καρδιά και τους πνεύμονες.

  

Σε μια άλλη έρευνα του 2009, υπάλληλοι του Πανεπιστημιακού Νοσοκομείου της Νάντης μελέτησαν τα τραύματα που προκαλούνται από φλας-μπολ και κατέληξαν στο συμπέρασμα ότι "ο σχετικά χαμηλός κίνδυνος αυτού του όπλου μπορεί να αμφισβητηθεί στην πραγματική ζωή", καθώς η δράση του "μπορεί να προκαλέσει μακροχρόνιους και σοβαρούς τραυματισμούς".

  

Στις 12 Δεκεμβρίου 2010, ο Μουσταφά Ζιανί (Mustapha Ziani) πέθανε από καρδιακή ανακοπή. Αυτό συνέβη αφότου ο Χαβιέρ Κρουμπεζι (Xavier Crubezy), επικεφαλής της αστυνομικής ομάδας δράσης, κλήθηκε να παρέμβει σε καυγά με μαχαίρι μεταξύ δύο ενοίκων στις βόρειες συνοικίες της Μασσαλίας. Αφού δέχτηκε ένα κύπελλο στο μέτωπο, o προαναφερόμενος αστυνομικός Χαβιέρ Κ. έπληξε τον Μουσταφά Ζ. στο στήθος με χρήση ενός φλας-μπολ. Έπειτα από δημόσια κατακραυγή, καταδικάστηκε σε ποινή έξι μηνών με αναστολή για ανθρωποκτονία από αμέλεια.

  

Μια άλλη μελέτη από τη Γαλλία που πραγματοποιήθηκε το 2015 εξέτασε την περίπτωση ενός υγειούς 34χρονου άνδρα που πυροβολήθηκε από ένα φλας-μπολ κατά τη διάρκεια μιας διαδήλωσης. Ο ίδιος υπέστη "σοβαρά" τραύματα στο κρανίο και στον εγκέφαλο, τα οποία απαιτούσαν δύο μήνες περίθαλψης και αποθεραπείας. Το όπλο φλας-μπολ είναι "δυνητικά θανατηφόρο" και επικίνδυνο, ιδιαίτερα σε περίπτωση που πυροβοληθεί κανείς στο κεφάλι, σημείωσαν οι ερευνητές.

Χρήστες
-------

* Γαλλία ! Γαλλία: Police nationale (Εθνική Αστυνομία) - ιδιάιτερα η ομάδα CRS (Compagnies Républicaines de Sécurité), Gendarmerie nationale (Εθνική Χωροφυλακή), Police municipale (Δημοτική Αστυνομία)
* Μακάου ! Μακάου: Grupo de Operações Especiais (Ομάδα Ειδικών Επιχειρήσεων) της Αστυνομίας του Μακάο
* Πορτογαλία ! Πορτογαλία: Polícia de Segurança Pública (Αστυνομία Δημόσιας Ασφάλειας)

Αναφορές
--------

1. ↑  Μαρκαντωνάτου, Μαρία Β.· Ράπτης, Βασίλης (2011). Γεωργούλας, Στράτος, επιμ. *Έλεγχος Πλήθους και Κοινωνική Πειθάρχηση μέσα από τα Μη-Θανατηφόρα Όπλα (ΜΘΟ)*. 5ο Τεύχος. Ελλάδα: Εργαστήριο Κοινωνιολογίας της Νεότητας του Ελέυθερου Χρόνου και του Αθλητισμού (Ε.Κ.Ν.Ε.Χ.Α.) - Πανεπιστήμιο Αιγαίου.
2. ↑  «French ophthalmologists demand Macron ban rubber bullets as eye injuries spread like ‘EPIDEMIC’». *RT*. 10 Μαρτίου 2019. .
3. ↑  Hiquet, Jean; Gromb-Monnoyeur, Sophie (July 2016). «Severe craniocerebral trauma with sequelae caused by Flash-Ball® shot, a less-lethal weapon: Report of one case and review of the literature [Σοβαρό κρανιοεγκεφαλικό τραύμα με επακόλουθα που προκλήθηκε από βολή Flash-Ball®, ένα λιγότερο θανατηφόρο όπλο: Αναφορά μιας περίπτωσης και ανασκόπηση της βιβλιογραφίας]». *Medicine, Science, and the Law* **56** (3): 237–240. doi:10.1177/0025802415587320. ISSN 2042-1818. PMID 26130748. .
4. ↑  «Κίτρινα Γιλέκα: Πεδίο μάχης το Παρίσι, 55 τραυματίες». *ethnos.gr*. ΕΘΝΟΣ. 8 Δεκεμβρίου 2018.
5. ↑  «Τραυματισμοί - πυρπολημένα αυτοκίνητα και η "αλλαγή της βάρδιας" των κίτρινων γιλέκων». 8 Δεκεμβρίου 2018. .
6. ↑  «Gilets Jaunes: French 'flash-ball' row over riot-gun injuries» (στα αγγλικά). *BBC News*. 2019-01-18.. Ανακτήθηκε στις 2020-10-05.
7. ↑  «Villiers-le-Bel, au bord de l'implosion» (στα γαλλικά). *Le Monde.fr*. 2009-06-16.. Ανακτήθηκε στις 2020-10-05.
8. ↑  «Le rôle "indiscutable" d'un tir de Flash-Ball dans la mort d'un homme à Marseille» (στα γαλλικά). *Le Monde.fr*. 2010-12-14.. Ανακτήθηκε στις 2020-10-05.
9. ↑  Wahl P, Schreyer N, Yersin B. Injury pattern of the Flash-Ball, a less-lethal weapon used for law enforcement: report of two cases and review of the literature. J Emerg Med. 2006 Oct;31(3):325-30. doi: 10.1016/j.jemermed.2005.09.022. PMID: 16982375.
10. ↑  Pinaud, Virginie & Leconte, Philippe & Berthier, Frédéric & Potel, Gilles & Dupas, Benoît. (2009). Orbital and ocular trauma caused by the Flash-Ball ®: A case report. Injury Extra. 40. 172-174. 10.1016/j.injury.2009.05.026.
11. ↑  «Le 12 décembre 2010 Mustapha Ziani est tué au flash ball dans sa chambre dans les quartiers nords» (στα Γαλλικά). *Marseille Infos Autonomes*. 12 Δεκεμβρίου 2020. .
12. ↑  Hiquet J, Gromb-Monnoyeur S. Severe craniocerebral trauma with sequelae caused by Flash-Ball® shot, a less-lethal weapon: Report of one case and review of the literature. Medicine, Science and the Law. 2016;56(3):237-240. doi:10.1177/0025802415587320

εξωτερικοί σύνδεσμοι
--------------------

* Επίσημος ιστότοποςOfficial website της εταιρείας